जागरूक रहकर स्वास्थ्य सेवा का लाभ उठाएं : जिला प्रमुख
बाड़मेर | सीमापर रहने वाले आमजन को स्वास्थ्य सेवा के प्रति जागरूक रहकर लाभ लेना होगा। यह बात बुधवार को भारत-पाक सीमा पर स्थित आरबी की गफन में वात्सल्य जागरूकता अभियान के तहत आयोजित कार्यक्रम में मुख्य अतिथि जिला प्रमुख प्रियंका मेघवाल ने कही। सरकार आंगनबाड़ी केंद्रों , स्वास्थ्य केंद्रों के जरिए स्वास्थ्य सेवा उपलब्ध करवा रही है इसका लाभ जागरूक रहकर लें। शरीर को स्वस्थ रखने के लिए प्रयास करने की जरूरत बताई। कार्यक्रम की अध्यक्षता करते हुए चौहटन प्रधान कुंभाराम सेवर ने बेटियों को शिक्षित करने की बात कही। कोई घर शौचालय से वंचित रहे इसके लिए प्रयास किए जाएंगे। विशिष्ट अतिथि उप जिला प्रमुख एडवाेकेट सोहनलाल चौधरी ने सरकारी योजनाओं का लाभ उठाने को कहा। डॉ.रमेश, आयुर्वेद चिकित्सक सुरेन्द्रसिंह चौधरी जीतेन्द्र धारीवाल ने भी विचार रखे। डीएफपी ने कार्यक्रम में पुरस्कार वितरित किए। डीएफपी द्वारा चिकित्सा शिविर आयोजित किए जिसमें 117 लोगों की जांच कर दवा दी गईं।
hin_Deva hin_Deva